AFGØRELSE i sag om miljøgodkendelse af oplagsplads til RDF-affald på Sydhavnsvej 21, Thyborøn Sydhavn - PDF
Download "AFGØRELSE i sag om miljøgodkendelse af oplagsplads til RDF-affald på Sydhavnsvej 21, Thyborøn Sydhavn"
Christen Christoffer Lassen
1 Rentemestervej København NV Telefon: januar 2016 J.nr.: NMK KlageID: Ref.: CHPAA-NMKN AFGØRELSE i sag om miljøgodkendelse af oplagsplads til RDF-affald på Sydhavnsvej 21, Thyborøn Sydhavn Natur- og Miljøklagenævnet har truffet afgørelse efter 33 og 41 i miljøbeskyttelsesloven 1. Natur- og Miljøklagenævnet stadfæster Lemvig Kommunes afgørelse om miljøgodkendelse af oplag af RDF-affald (Refuse Derived Fuel) på Sydhavnsvej ud mod Limfjordskaj, Thyborøn Sydhavn. Natur- og Miljøklagenævnets afgørelse er endelig og kan ikke indbringes for anden administrativ myndighed, jf. 17 i lov om Natur- og Miljøklagenævnet 2. Eventuel retssag til prøvelse af afgørelsen skal være anlagt inden 6 måneder, jf. miljøbeskyttelseslovens 101, stk. 1. Afgørelsen er truffet af formanden på nævnets vegne, jf. 9 i lov om Natur- og Miljøklagenævnet. 1 Lovbekendtgørelse nr af 19. november 2015 om miljøbeskyttelse 2 Lovbekendtgørelse nr. 736 af 14. juni 2013 om Natur- og Miljøklagenævnet med senere ændringer
2 Klagen til Natur- og Miljøklagenævnet Sagen vedrører Lemvig Kommunes afgørelse om miljøgodkendelse af 21. november 2014 til oplag af RDF-affald på Sydhavnsvej ud mod Limfjordskaj, Thyborøn Sydhavn. Afgørelsen er påklaget til Natur- og Miljøklagenævnet af Thyborøn Nordsø Ral A/S. Der klages over partikelflugt og forventede lugtgener fra RDF-oplagsvirksomheden. Thyborøn Nordsø Ral A/S henviser i klagen til de bemærkninger, virksomheden indsendte i sit h ø- ringssvar af 3. november 2014 til Lemvig Kommune. Heri anførtes, at virksomheden foretager sort e- ring og salg af grus og sten, og at materialet indgår i videre produktion af bl.a. beton, hvorfor det er af afgørende betydning, at materialet er frit for forurening af nogen art. Endvidere har klageren indsendt billedmateriale, som uddyber klagen. Sagens oplysninger Virksomheden ligger i et område, som er omfattet af Lemvig Kommuneplan samt lokalplan nr. 126, som udlægger området til havneformål. Lemvig Kommune har den 21. november 2014 truffet afgørelse om, at anlægget ikke er VVM-pligtigt. Virksomhedens hovedaktivitet er ifølge ansøgningen om miljøgodkendelse at modtage og oplagre RDF-affald. Der sker ikke nogen behandling af affaldet. Affaldet modtages med skib og oplagres på plads, der er indrettet særligt til formålet. Affaldet fraføres med lastbil til energiudnyttelse på affaldsforbrændingsanlæg. Der sker modtagelse og oplagring af i størrelsesordenen tons RDF-affald om året. Maksimalt oplag af RDF-affald forventes at være i størrelsesordenen tons. RDF-affaldet bliver løbende fraført oplagspladsen. Lemvig Kommune har i godkendelsen blandt andet fastsat følgende vilkår, som gengives nedenfor i uddrag: Indretning og drift 4. Virksomheden skal være indrettet og drives i overensstemmelse med det, der er oplyst af ansøger, medmindre det er ændret i denne afgørelse. 5. Virksomheden må kun opbevare: Affaldsart Brændbart affald (brændstoffer udvundet af affald) Maksimalt oplag Maks mængde EAK-kode ton ton/år Oplaget skal begrænses til maksimalt 4 m i højden, og afgrænses til de på ovenstående luftfoto markerede områder. 7. På oplagsområdet skal de 4 felter, hvor ballerne skal oplagres være mærket tydeligt op, s å- dan at den samlede mængde, som kan være indenfor markeringen (ved en oplagshøjde på 4 m) højst svarer til ton. 8. Affaldet skal kontrolleres ved modtagelsen og hurtigst muligt placeres i de dertil beregnede affaldsområder eller containere. 2
3 9. Hvis virksomheden modtager affald, der ikke er omfattet af virksomhedens miljøgodkendelse, og som det ikke umiddelbart er muligt at afvise eller henvise til en anden affaldsmodtager, skal affaldet placeres i et særskilt oplagsområde. Virksomheden skal herefter hurtigst muligt kontakte tilsynsmyndigheden og orientere om affaldet. 10. Papir, pap, plast og andre lette materialer skal håndteres og opbevares på en sådan måde, at det ikke giver anledning til materiale-flugt eller andre gener for omgivelserne. I den forbi n- delse skal der som beskrevet i ansøgningen, opsættes en afskærmning omkring oplagspladsen. 11. Baller skal håndteres med grej, som skader emballagen mindst muligt f.eks. havnekran med ballegrab og trucks med klemmegafler. 12. Baller med dårlig/ødelagt emballering (og eventuelt spild herfra) eller baller der mod forventning afgiver væske skal straks anbringes i tætte og lukkede/overdækkede containere. Luftforurening 14. I forbindelse med losning af skib skal der træffes foranstaltninger, som begrænser spild i havnebassinet mellem skib og kaj. 15. Virksomheden må ikke give anledning til støvgener udenfor virksomheden s område, som efter tilsynsmyndighedens vurdering er væsentlige for omgivelserne. 16. Luftforurening som følge af brand skal søges forebygget ved at hindre offentlighedens a d- gang til oplaget. 17. Virksomheden må ikke give anledning til lugtgener i omgivelserne udenfor oplagspladsen, som Miljøtilsynet finder væsentlige. 18. Ballerne må maksimalt oplagres på pladsen i 90 dage. Miljøtilsynet kan til enhver tid ne d- sætte denne oplagstid, hvis det vurderes, at oplagstiden giver anledning til lugtgener udenfor oplagspladsen. 19. De ældste/dårligste baller videresendes til slutbrugeren frem for nyere/bedre baller. Kommunens bemærkninger til klagen Lemvig Kommune har i forbindelse med indsendelse af klagen til Natur- og Miljøklagenævnet bemærket, at kommunen i miljøgodkendelsen har stillet vilkår om, at baller med dårligt/ødelagt emba l- lering skal anbringes i lukkede/tildækkede containere for at forhindre partikelflugt, og at der skal etableres en afskærmning rundt om hele oplagspladsen. Der er desuden stillet vi lkår om, at aktiviteterne på pladsen ikke må give anledning til hverken støv- eller lugtgener, der vurderes at være væsentlige. På baggrund af disse vilkår vurderer Lemvig Kommune, at de omkringliggende arealer er beskyttet i forhold til forurening med materialer, partikler og lugt fra oplagspladsen. Nye oplysninger Lemvig Kommune har den 10. december 2015 telefonisk oplyst, at de faktiske forhold på stedet er uforandrede, dvs. begge virksomheder ligger der stadig. Kommunen har endvidere oplyst, at kommunen regelmæssigt foretager tilsynsbesøg på virksomheden og kontrollerer overholdelsen af milj ø- godkendelsens vilkår. Natur- og Miljøklagenævnets bemærkninger og afgørelse Den omhandlede virksomhed er omfattet af bestemmelserne om godkendelse af forurenende virksomhed i miljøbeskyttelseslovens kapitel 5, idet virksomheden er optaget på bilag 2 til godkendelsesbekendtgørelsen 3 under punkt K Bekendtgørelse nr af 2. december 2015 om godkendelse af listevirksomhed. 3
4 Virksomhedstypen er omfattet af standardvilkår, jf. afsnit 21 i den dagældende standardvilkårsbekendtgørelse 5. Efter nævnets vurdering er det omhandlede anlæg omfattet af disse standardvilkår. Det betyder, at Lemvig Kommune var forpligtet til at fastsætte vilkår i overensstemmelse med afsnit i bekendtgørelsens bilag 1. Nævnet har ved en gennemgang af godkendelsens vilkår konstateret, at vilkårene er fastsat i ove r- ensstemmelse med de gældende standardvilkår med de nødvendige undtagelser. Kommunen har vurderet, at standardvilkårene i sig selv er tilstrækkelige til at tage hensyn til risikoen for partikelflugt og lugtgener fra anlægget. Nævnet har ikke grundlag for at tilsidesætte denne vurdering, hvis RDF-oplagspladsen drives som anført i vilkårene. Lemvig Kommune har herudover som tilsynsmyndighed mulighed for at gribe ind, hvis der alligevel skulle forekomme partikelflugt eller lugtgener og stille krav om, at virksomheden træffer de nødvendige forebyggende foranstaltninger eller i yderste konsekvens indstiller driften. Nævnet finder derfor ikke grundlag for at stille yderligere krav af hensyn til forebyggelse af partikelflugt eller lugtgener. Efter nævnets opfattelse vil RDF-anlægget kunne drives uden at medføre uacceptable gener for de omboende, hvis vilkårene for miljøgodkendelsen overholdes. Natur- og Miljøklagenævnet mener derfor, at afgørelsen bør stadfæstes. Lemvig Kommunes afgørelse af 21. november 2014 om miljøgodkendelse af oplag af RDF-affald på Sydhavnsvej ud mod Limfjordskaj, Thyborøn Sydhavn stadfæstes. Natur-og Miljøklagenævnet beklager den lange sagsbehandlingstid. Susanne Mieth Andersen Specialkonsulent, cand.jur. 4 Anlæg for midlertidig oplagring af ikke-farligt affald eller affald af elektrisk og elektronisk udstyr forud for nyttiggørelse eller bortskaffelse med en kapacitet for tilførsel af affald på 30 tons om dagen eller med mere end 4 containere med et samlet volumen på mindst 30 m3, bortset fra anlæg omfattet af listepunkt 5.5 på bilag 1 eller listepunkt K 211. Rekonditionering, herunder omlastning, omemballering eller sortering af ikke - farligt affald eller affald af elektrisk og elektronisk udstyr forud for nyttiggørelse eller bortskaffelse med en kapacitet for tilførsel af affald på 30 tons om dagen eller med mere end 4 containere med et samlet volumen på mindst 30 m3, bortset fra anlæg omfattet af listepunkt 5.1 d i bilag 1 eller listepunkt K Bekendtgørelse nr. 682 af 18. juni 2014 om standardvilkår i godkendelse af listevirksomhed. Standardvilkårsbekendtgørelsen er nu afløst af bekendtgørelse nr af 2. december 2015, der trådte i kraft den 1. januar
5 Afgørelsen er sendt pr. til: Advokat Per Broe-Andersen, Advodan Holstebro, sag nr iv, Lemvig Kommune, j.nr P , Thyborøn Nordsø Ral A/S, Sydhavnsvej 21, 7680 Thyborøn, og pr. brev til: Thyborøn Stevedore A/S, Havnegade 15, 7680 Thyborøn 5